Source: https://www.riigiteataja.ee/akt/427032018028
Timestamp: 2018-11-18 14:54:51+00:00

Document:
Paide Hillar Hanssoo Põhikooli põhimäärus – Riigi Teataja
Paide Hillar Hanssoo Põhikooli põhimäärus
Paide Hillar Hanssoo Põhikooli põhimäärus - sisukord
§ 6 Tegevuse eesmärk ja ülesanded
§ 9 Kooli õppenõukogu
4 ÕPPE JA KASVATUSE KORRALDUS
§ 11 Omandatava hariduse liik ja tase
§ 12 Õppe vorm
§ 14 Meetmed haridusliku erivajadusega õpilase toetamiseks
§ 15 Õppe ja kasvatuse korraldus
§ 16 Õpilase kooli vastuvõtmine, koolist väljaarvamine, üleminek teise kooli
5 ÕPPEKAVAVÄLISE TEGEVUSE KORRALDAMISE ALUSED
§ 17 Õppekavaväline tegevus
§ 18 Raamatukogu
6 ÕPILASED ja VANEMAD
§ 19 Õpilaste ja vanemate õigused
§ 20 Õpilaskond ja õpilasesindus
§ 21 Õpilaste ja vanemate kohustused
7 KOOLI TÖÖTAJAD
§ 22 Kooli töötajad
§ 23 Koolitöötajate ülesanded
§ 24 Konkursi korraldamine ja atesteerimine
§ 25 Töötasu suurus
§ 26 Koolitöötaja õigused
§ 27 Vara
§ 28 Rahalised vahendid
§ 29 Teabehaldus ja aruandlus
9 KOOLI ÕPPE- JA KASVATUSTEGEVUSE ÜLE TEOSTATAVA HALDUSJÄRELEVALVE ALUSED
§ 30 Haldusjärelevalve
§ 31 Teenistuslik järelevalve
10 ÜMBERKORRALDAMINE JA TEGEVUSE LÕPETAMINE
§ 32 Kooli ümberkorraldamine, ümberkujundamine ja tegevuse lõpetamine
11 PÕHIMÄÄRUSE KEHTESTAMINE JA MUUTMINE
§ 33 Põhimääruse kehtestamise ja muutmise kord
§ 34 Määruse kehtetuks tunnistamine ning selle alusel antud õigusaktide kehtivus
§ 35 Määruse jõustumine
RT IV, 27.03.2018, 28
Vastu võetud 15.03.2018 nr 19
Määrus kehtestatakse kohaliku omavalitsuse korralduse seaduse § 35 lõike 2 ja põhikooli- ja gümnaasiumiseaduse § 66 lõigete 1 ja 2 alusel.
(1) Kooli nimetus on Paide Hillar Hanssoo Põhikool (edaspidi kool).
(2) Paide Hillar Hanssoo Põhikool on 01. septembril 1977. aastal asutatud Paide 3. Keskkooli ning 1. septembril 1995. aastal Paide Ühisgümnaasiumiks ümbernimetatud kooli järjepidevuse kandja.
(1) Kool on üldhariduskool, mis registreeritakse riigi ja kohaliku omavalitsuse asutuste registris ning Eesti Hariduse Infosüsteemis.
(2) Kool tegutseb seaduste, käesoleva põhimääruse, linnavolikogu ja -valitsuse õigus- ja haldusaktide ning teiste kooli tegevusvaldkonda reguleerivate õigus- ja haldusaktide alusel.
(3) Kool on Paide Linnavalitsuse (edaspidi ametiasutus) hallatav asutus, kool ei ole juriidiline isik.
(4) Kooli tegutsemise vorm on põhikool.
Kooli asukoht ja tegutsemiskoht on Paide linn, Paide linn, Järva maakond.
Koolil on Paide linna vapi kujutisega ja oma nimetusega pitsat ning sümboolika.
(3) Kooli üksikutes klassides võib volikogu otsusel õppekeeleks olla vene keel.
§ 6. Tegevuse eesmärk ja ülesanded
(1) Kooli tegevuse eesmärk on pakkuda võimalust omandada heatasemeline põhiharidus õppija individuaalset arengut toetavas koolikeskkonnas.
(2) Põhikoolil on nii hariv kui kasvatav ülesanne. Kooli ülesanne on luua tingimused põhihariduse omandamiseks.
(3) Kool loob õpi- ja arengukeskkonna, mis toetab õpilase arengut isiksuseks, kes on suuteline elama väärikalt, austama iseennast, oma perekonda, kaasinimest ja loodust, valima ning omandama talle sobivat elukutset, tegutsema loovalt ja kandma kodanikuvastutust ning on valmis õpinguid jätkama.
(1) Kooli juhib direktor, kelle kinnitab ametisse Paide Linnavalitsus täitevorganina (edaspidi linnavalitsus) linnapea ettepanekul. Töölepingu direktoriga sõlmib, muudab ja ütleb üles linnapea või selleks tema poolt volitatud ametiisik.
(2) Direktori vaba ametikoha täitmiseks korraldab avaliku konkursi linnavalitsus.
1) vastutab oma pädevuse piires õppe- ja kasvatustegevuse eest, kooli üldseisundi, arengu ning rahaliste vahendite õiguspärase ja otstarbeka kasutamise eest;
2) tagab seaduses ja põhimääruses ettenähtud ülesannete täitmise;
3) esindab kooli ja tegutseb kooli nimel, teeb kooli eelarve piires tehinguid ja sõlmib kokkuleppeid, mis on seotud õigusaktides ja kooli põhimääruses sätestatud ülesannete täitmisega;
4) annab kooli tegevuse koordineerimiseks ja korraldamiseks käskkirju;
6) kehtestab kooli kodukorra ja päevakava;
7) teeb isiku õpilaste nimekirja arvamise otsuse ja õpilase koolist väljaarvamise otsuse;
8) korraldab tugispetsialistide teenuse rakendamist koolis;
9) kehtestab arenguvestluse korraldamise tingimused ja korra;
10) kehtestab pikapäevarühma töökorralduse ja päevakava, teeb otsuse õpilase pikapäevarühma vastuvõtmise ja sealt väljaarvamise kohta;
11) kehtestab hädaolukorra lahendamise plaani;
12) määrab haridusliku erivajadusega õpilase õppe koordineerija;
13) kutsub kokku õpilaste vanemate koosoleku;
14) kehtestab kooli sisehindamise korra;
15) on hoolekogu ees aruandekohustuslik;
16) vastutab kooli tööks vajalike raamatupidamisdokumentide edastamise eest ametiasutuse finantsosakonnale;
17) sõlmib kooli töötajatega töölepingud ja teostab teisi tööandja õigusi ja kohustusi vastavuses töösuhteid reguleerivate õigusaktidega;
18) kinnitab kooli töötajate koosseisu kooskõlastades selle eelnevalt linnavalitsusega;
19) kinnitab kooli juhtkonna koosseisu;
21) moodustab vastavalt vajadusele ettevalmistusrühmi koolieelikutele, pikapäeva-, õpiabirühmi ja huviringe;
22) tagab riigi ja Paide linna õigusaktide ning lepingutega sätestatud aruannete koostamise ja esitamise.
(1) Kooli juhtkonda kuuluvad direktor, õppealajuhataja(d), huvijuht ja õppenõukogu poolt nimetatud õpetajate esindaja.
(2) Kooli juhtkond tagab õppenõukogu otsuste täitmise ning kooli igapäevatöö korraldamise.
§ 9. Kooli õppenõukogu
(1) Koolil on õppenõukogu, mille ülesandeks on oma pädevuse piires kooli õppe ja kasvatuse analüüsimine ja hindamine ning õppe- ja kasvatusalaste otsuste tegemine.
(3) Õppenõukogu ülesanded ja töökord tuleneb valdkonna eest vastutava ministri määrusest.
(1) Koolil on hoolekogu, kes täidab talle õigusaktidega pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks.
(2) Hoolekogu moodustatakse ja töökord kehtestatakse linnavolikogu kehtestatud korras.
(3) Kooli hoolekogu koosseisu kuuluvad:
1) linnavolikogu esindaja;
2) kaks õpilasesinduse esindajat;
3) õppenõukogu esindaja;
4) õpilaste vanemate esindajad;
5) vilistlaste ja kooli toetavate organisatsioonide esindajad.
(4) Vanemad, vilistlased ja kooli toetavate organisatsioonide esindajad ei tohi kuuluda kooli töötajate hulka ning moodustavad enamuse hoolekogu koosseisust.
(5) Hoolekogu valib enda hulgast esimehe ja aseesimehe. Hoolekogu koosolekud toimuvad õppeaasta kestel vähemalt üks kord nelja kuu jooksul.
1) anda arvamus kooli õppekava eelnõu kohta;
2) anda arvamus kooli vastuvõtmise tingimuse ja korra eelnõu kohta;
3) anda arvamus arenguvestluse korraldamise tingimuste ja korra eelnõu kohta;
4) anda arvamus kooli põhimääruse eelnõu kohta;
5) anda arvamus kooli arengukava ja selle muudatuste eelnõu kohta;
6) anda arvamus kooli kodukorra kohta;
7) anda arvamus sisehindamise aruande kohta;
8) anda arvamus kooli eelarve kava projekti kohta;
9) täita muid seadusest või muudest õigus- või haldusaktidest tulenevaid ülesandeid.
(7) Kooli direktoril on õigus osa võtta hoolekogu koosolekust ning ta on hoolekogu ees aruandekohustuslik.
4. peatükk ÕPPE JA KASVATUSE KORRALDUS
§ 11. Omandatava hariduse liik ja tase
1) I kooliaste – 1. - 3. klass;
2) II kooliaste – 4. - 6. klass;
3) III kooliaste – 7. - 9. klass;
(4) Nominaalne õppeaeg põhikoolis on üheksa aastat.
§ 12. Õppe vorm
Õppetöö koolis toimub statsionaarses õppes.
(1) Kool koostab põhikooli riikliku õppekava alusel kooli õppekava.
(2) Kooli õppekava on kooli õppe- ja kasvatustegevuse alusdokument.
(3) Õpilase nädala õppekoormus õppeaineti määratakse kooli õppekavaga.
(4) Kooli õppekava kehtestab kooli direktor käskkirjaga. Enne kehtestamist esitatakse õppekava arvamuse andmiseks kooli hoolekogule, õpilasesindusele ja õppenõukogule.
§ 14. Meetmed haridusliku erivajadusega õpilase toetamiseks
(1) Hariduslike erivajadustega õpilastele võimaldatakse individuaalse õppekava rakendamine, õpe lihtsustatud õppekava alusel, õpilase täiendav juhendamine õpetaja poolt, koduõpe, logopeediline abi, õpiabi või tugispetsialisti teenus.
(2) Linnavalitsuse nõusolekul on koolil on õigus moodustada rühmi ja klasse hariduslike erivajadustega õpilastele.
§ 15. Õppe ja kasvatuse korraldus
(1) Kooli õppe ja kasvatuse korraldus tugineb kooli õppekavale.
(2) Õppetöö kestvus, koolivaheajad, õppe- ja eksamiperiood on määratud riigi õigusaktidega
(3) Koolis toimub õppetöö viiepäevase õppenädalaga.
(4) Õppetund, mille arvestuslik pikkus on 45 minutit, on juhendatud õppeks ettenähtud ajavahemik. Juhendatud õpe on tund, loeng, õppekäik, e-õpe, praktikum, milles osalevad nii õpilane kui ka õpetaja. Õppetundide arv päevas ja nende järjekord kajastub kooli päevakavas.
(5) Vahetunni pikkus on vähemalt 10 minutit, söögivahetunni pikkus on vähemalt 20 minutit.
(6) Kooli lõpetamine toimub õppekavas ja riigi õigusaktides sätestatu alusel.
(7) Kool väljastab põhikooli lõpetamise tingimused täitnud õpilasele või eksternile õppenõukogu otsusel põhikooli lõputunnistuse.
§ 16. Õpilase kooli vastuvõtmine, koolist väljaarvamine, üleminek teise kooli
(1) Õpilaste kooli vastuvõtmine toimub direktori kehtestatud kooli vastuvõtu tingimused ja kord alusel.
(2) Kool kindlustab võimaluse omandada põhiharidus, koolikohustuslikule isikule, kelle elukoht on Eesti rahvastikuregistri andmetel Paide linn.
(3) Vabade kohtade olemasolul võib kooli direktor vastu võtta põhikooli õpilasi, kelle elukoht Eesti rahvastiku registri andmetel ei ole Paide linn.
(4) Õpilase ühest koolist teise üleminek, koolist lahkumine ja õpilaste nimekirjast kustutamine toimub õigusaktidega sätestatud korras.
5. peatükk ÕPPEKAVAVÄLISE TEGEVUSE KORRALDAMISE ALUSED
§ 17. Õppekavaväline tegevus
(1) Kool võib oma põhitegevuse kõrval korraldada tasuta ja tasulist õppekavavälist tegevust, milleks on koolitused, huvitegevus, ringitegevus, võistluste, kontsertide ja näituste korraldamise, õppematerjalide valmistamine, koostamine, ruumide rentimine ja toitlustamine.
(2) Koolil on õigus moodustada täiskasvanute õppegruppe ja korraldada täiskasvanute täiendõpet mahus, mis ei nõua eraldi koolitusluba.
(3) Kooli direktor võib linnavalitsuse nõusolekul moodustada koolis pikapäevarühmi põhiharidust omandavatele õpilastele.
§ 18. Raamatukogu
(1) Koolil on raamatukogu, mis tegutseb haridus- ja teadusministri kehtestatud töökorra alusel.
(2) Raamatukogu põhiülesanne on toetada kooli õppekava järgset õpet, arendada õpilaste iseseisva õpitöö ja teabe hankimise oskust ja lugemishuvi.
(3) Raamatukogu soetab õppe- ja erialakirjandust; kujundab õpilastes huvi lugemise vastu; varustab õpetajaid õppe- ja kasvatustööks ning enesearendamiseks vajaliku kirjanduse ja muude infokandjatega; organiseerib üritusi; aitab kaasa õpilaste ettevalmistusele aineolümpiaadideks ja konkurssideks.
6. peatükk ÕPILASED ja VANEMAD
§ 19. Õpilaste ja vanemate õigused
3) tugispetsialistide teenusele;
4) õigus õppida individuaalse õppekava järgi;
5) osaleda määratud õpilasesindajate kaudu koolielu probleemide lahendamises;
6) olla valitud kooli hoolekogusse;
7) saada trimestri algul informatsiooni läbitavatest peamistest teemadest, vajalikest õppevahenditest, hindamise korraldusest ja planeeritavatest üritustest;
8) kasutada klassivälises tegevuses tasuta kooli rajatisi, ruume, raamatukogu, õppe- ja spordivahendeid.
(2) Õpilasele väljastatakse kooli õpilaspilet.
(3) Õpilastel ja vanematel on õigus saada koolist teavet ja selgitusi koolikorralduse ning õpilaste õiguste ja kohustuste kohta.
(4) Õpilastel ja vanematel on õigus pöörduda oma õiguste kaitseks hoolekogu, ametiasutuse, valdkonna eest vastutava ministri või lastekaitseorganisatsioonide poole.
§ 20. Õpilaskond ja õpilasesindus
1) otsustada ja korraldada õpilaselu küsimusi koolis, mis kuuluvad õigusaktide kohaselt õpilaskonna pädevusse ega ole antud samadel alustel kellegi teise otsustada ja korraldada;
2) moodustada liite ja organisatsioone teiste õpilaskondadega õigusaktides sätestatud alustel ja korras;
3) astuda Eesti ja rahvusvaheliste organisatsioonide liikmeks või arendada nendega koostööd õpilasesinduse kaudu.
(3) Õpilaskonnal on õigus valida õpilasesindus, kes esindab õpilaskonda õpilasesinduse põhimääruses sätestatud pädevuse piires;
(4) Kuni 17-liikmeline õpilasesindus valitakse kaheks aastaks esimese trimestri jooksul salajasel hääletamisel 6.- 9. klasside poolt esitatud kandidaatide hulgast. Enam hääli saanud kandidaadid kuuluvad kooli õpilasesindusse.
(5) Õpilasesinduse põhimäärus kiidetakse heaks õpilaskonna poolt lihthäälte enamusega.
(6) Õpilasesinduse põhimääruse kinnitab kooli direktor.
(7) Õpilasesinduse poolt valitud liikmetel on õigus osaleda kooli õppenõukogu töös ning olla valitud hoolekogu liikmeks.
§ 21. Õpilaste ja vanemate kohustused
(1) Õpilased on kohustatud:
2) lugupidavalt suhtuma kaasinimestesse, järgima üldtunnustatud moraalinorme;
3) täitma kooli kodukorda;
4) hoidma kooli head mainet;
5) hoidma kooli kasutuses olevat vara.
3) tutvuma koolielu reguleerivate aktidega.
(3) Põhikooli õpilane ja vanem on kohustatud vähemalt üks kord aastas osalema arenguvestlusel, mille põhjal lepitakse kokku edasises õppes ja arengu eesmärkides.
7. peatükk KOOLI TÖÖTAJAD
§ 22. Kooli töötajad
Kooli töötajad on direktor, õppealajuhataja, õpetajad, tugispetsialistid, abiõpetajad, teised õppe- ja kasvatusalal töötavad ning muud töötajad.
§ 23. Koolitöötajate ülesanded
(1) Õpetajate ülesanne on õpilaste õpetamine ja kasvatamine ning turvalise õpikeskkonna kujundamine, mis tugineb õpilase ja õpetaja vastastikusele lugupidamisele ning koostööle õpilaste ja vanematega.
(2) Koolitöötajate ülesanded ja kohustused, õigused ja vastutus määratakse kindlaks kooli põhimääruse, töökorralduse reeglite, kodukorra ja töölepingute ning ametijuhenditega, mis on kooskõlas töösuhteid reguleerivate õigusaktidega.
§ 24. Konkursi korraldamine ja atesteerimine
Õpetajate vabade ametikohtade täitmiseks korraldab direktor avaliku konkursi.
§ 25. Töötasu suurus
(1) Õpetajatele makstakse töötasuna vähemalt Vabariigi Valitsuse kehtestatud õpetaja töötasu alammäära.
(2) Teiste kooli töötajatele makstakse töötasuna vähemalt linnavolikogu kehtestatud töötasu alammäära.
§ 26. Koolitöötaja õigused
Koolitöötajal on õigus:
3) saada vajadusel täiendkoolitust.
§ 27. Vara
(1) Kooli vara moodustavad Paide linna poolt sihtotstarbeliseks kasutamiseks ja valdamiseks antud maa, hooned, rajatised, seadmed, inventar ja muu vara.
(2) Kooli vara valdamine, kasutamine ja käsutamine toimub linnavolikogu kehtestatud korras.
§ 28. Rahalised vahendid
(1) Linnavolikogu võtab vastu Paide linna eelarve, mille koosseisus on kooli kulude ja investeeringute eelarve.
(2) Kooli eelarve tulud moodustavad:
2) eraldised Paide linna eelarvest;
3) laekumised eraõiguslikelt juriidilistelt isikutelt;
4) annetustest;
5) laekumised eraisikutelt;
6) kooli põhimääruses sätestatud õppekavavälisest tegevusest saadud tuludest.
(3) Kooli eelarve eelnõu koostamiseks esitab direktor linnavalitsusele kirjalikult põhjendatud ettepanekud vastavalt Paide linna õigus- ja haldusaktides sätestatule.
(4) Kooli eelarve eelnõu kohta annab arvamuse hoolekogu.
(5) Kooli eelarve kinnitab linnavolikogu, lähtudes volikogu kinnitatud linna eelarvest ja kooli ettepanekust. Kooli kulud kaetakse kinnitatud eelarve alusel.
(6) Kooli direktoril on õigustööjõukulude piires maksta töötajatele lisatasu ja tulemustasu.
§ 29. Teabehaldus ja aruandlus
(1) Kooli õppe- ja kasvatusalaseid kohustuslikke dokumente peetakse paberil või elektrooniliselt. Kohustuslikes dokumentides esitatavate andmete ning dokumentide täitmise ja pidamise korra aluseks on haridus- ja teadusministri määrus.
(2) Kool esitab aruanded riigi õigusaktidega kehtestatud tähtaegadeks ja korras.
9. peatükk KOOLI ÕPPE- JA KASVATUSTEGEVUSE ÜLE TEOSTATAVA HALDUSJÄRELEVALVE ALUSED
§ 30. Haldusjärelevalve
(1) Haldusjärelevalvet kooli tegevuse õiguspärasuse üle teostab Haridus- ja Teadusministeerium eesmärgiga tagada põhihariduse kättesaadavus ja sellele võrdsel alusel juurdepääsetavus, õppe ja kasvatuse korraldamine ning selle kvaliteet ja tulemuslikkus.
(2) Õpilasele koolitervishoiuteenuse osutamise üle teostab vastavalt oma pädevusele haldusjärelevalvet Terviseamet.
§ 31. Teenistuslik järelevalve
Teenistuslikku järelevalvet kooli ja direktori tegevuse seaduslikkuse ja otstarbekuse üle teostab linnavalitsus.
10. peatükk ÜMBERKORRALDAMINE JA TEGEVUSE LÕPETAMINE
§ 32. Kooli ümberkorraldamine, ümberkujundamine ja tegevuse lõpetamine
(1) Kooli korraldab ümber ja kooli tegevuse lõpetab linnavolikogu, kuulates enne ära hoolekogu ja õpilasesinduse arvamuse.
(2) Kooli ümberkorraldamise ja tegevuse lõpetamise otsusest teavitab ametiasutus Haridus- ja Teadusministeeriumi, kooli, vanemaid, õpilasi ja õpilaste elukohajärgseid valla- või linnavalitsusi kirjalikku taasesitamist võimaldavas vormis vähemalt viis kuud enne uue õppeaasta algust.
(3) Kooli ümberkorraldamine ja -kujundamine ning tegevuse lõpetamine toimub vastavalt põhikooli- ja gümnaasiumiseadusele.
11. peatükk PÕHIMÄÄRUSE KEHTESTAMINE JA MUUTMINE
§ 33. Põhimääruse kehtestamise ja muutmise kord
(1) Kooli põhimääruse kehtestab ning selles teeb muudatusi ja täiendusi Paide Linnavolikogu (edaspidi volikogu) kooli ettepanekul.
§ 34. Määruse kehtetuks tunnistamine ning selle alusel antud õigusaktide kehtivus
(1) Paide Linnavolikogu 16. detsembri 2010 määrus nr 34 „Paide Ühisgümnaasiumi põhimäärus“ tunnistatakse kehtetuks.
(2) Käesoleva paragrahvi lõikes 1 nimetatud määruse alusel antud õigus- ja haldusaktid kehtivad kuni nende kehtetuks tunnistamiseni.

References: § 6

§ 9

§ 11

§ 12

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29

§ 30

§ 31

§ 32

§ 33

§ 34

§ 35
 § 35
 § 66

§ 6

§ 9

§ 11

§ 12

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29

§ 30

§ 31

§ 32

§ 33

§ 34